[{"text_idx": "#000009", "text": "Fel rhan o\u2019n haddewid, mae dau aelod o\u2019n ti\u0302m, Natalie Rouse a Jake Tregoning, wedi\u2019u hyfforddi i fod yn Llysgenhadon Blasus neu yn Tasty Ambassadors, a byddant yn ymweld ag ysgolion a cholegau i rannu eu hangerdd a\u2019u brwdfrydedd am y sector bwyd a diod."}, {"text_idx": "#000017", "text": "Rydym wedi bod yn ddigon ffodus i elwa o\u2019n perthnasoedd cryf ag Ysgol Busnes Caerdydd a Phrifysgol Bangor ac wedi bod yn falch o gynnal lleoliadau myfyrwyr yn ein swyddfeydd ym Mhen-y-bont ar Ogwr ac Ynys Mo\u0302n. Mae\u2019n bartneriaeth wych \u2013 mae\u2019r myfyrwyr yn dysgu llawer o sgiliau busnes proffesiynol ac ymarferol wrth wneud cyfraniad uniongyrchol a gwych i\u2019n busnes, boed yn gweithio ar brosiectau cleient penodol, neu\u2019n helpu i lunio ein dyfodol trwy ymchwil."}, {"text_idx": "#000018", "text": "Rydym yn hynod falch o ymuno a\u0302\u2019r addewid wrth i ni weithio gyda\u2019r Academi Sgiliau Genedlaethol trwy nifer o\u2019n prosiectau a\u2019n rhaglenni bwyd a diod. Eleni, roeddem yn falch o dreialu rhaglen lleoliadau myfyrwyr gydag Ysgol Busnes Caerdydd trwy un o\u2019n prosiectau, Y Clwstwr Uwchraddio Cynaliadwy Bwyd a Diod Cymru. Gan weithio gyda\u2019r Ysgol Busnes, fe lwyddom i baru 6 myfyriwr a\u0302 busnesau bwyd ar gyfer eu lleoliadau diwydiannol 20 wythnos. Mae\u2019r adborth a gawsom gan y myfyrwyr a\u2019r busnesau wedi bod yn gadarnhaol iawn. Mae\u2019r myfyrwyr wedi gweithio ar ystod eang o brosiectau gyda\u2019u busnesau ac wedi ennill sgiliau gweithle pwysig wrth helpu busnesau i symud ymlaen ar y prosiectau hyn."}, {"text_idx": "#000021", "text": "Digwyddiad: Datblygu bwydydd iach a chynaliadwy: Bwydydd ar gyfer y dyfodol"}]